เกี่ยวกับการจ่ายขาดเงินสะสมครับ

1. ตามระเบียบการเบิกจ่ายเงินฯ ข้อ 89(3) เมื่อได้รับอนุมัติให้จ่ายขาดเงินสะสมแล้ว อปท.ต้องดำเนินการก่อหนี้้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป ขอเรียนถามดังนี้

 (1) ก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หมายความว่าอย่างไรครับ เช่น ถ้าอนุมัติให้จ่ายขาดเงินสะสมวันที่ 15 พ.ค. 59 ถ้าไม่ก่อหนี้ผูกพันภายในวันที่เท่าไหร่ครับ เป็นอันพับไป ในเมื่อตามระเบียบเบิกจ่ายฯ ปี หมายถึง ปีงบประมาณ

 (2) หนึ่งปีถัดไป มีความหมาย คือ แค่ก่อหนี้ผูกพันใช่หรือไม่ ไม่รวมถึงการเบิกจ่ายเงิน ถ้าเป็นโครงการขนาดใหญ่ใช้เวลาก่อสร้างนาน เช่น ใช้ระยะเวลา2 ปี เมื่อสิ้นปีงบประมาณ ต้องดำเนินการอย่างไรบ้าง

2. เมื่อปีงบประมาณ 2557 อบต.ได้ดำเนินการตั้งงบประมาณไว้ในข้อบัญญัติฯ ประจำปี เพื่อก่อสร้างสำนักงาน อบต. เป็นโครงการที่มูลค่าสูง ทำให้มีเงินงบประมาณไม่เพียงพอ และไม่สามารถโอนงบประมาณได้จึงได้จ่ายขาดเงินสะสมเพื่อใช้ในโครงการดังกล่าว สรุปคือ ก่อสร้างสำนักงาน อบต.ใช้งบประมาณจากข้อบัญญัติส่วนหนึ่ง และเงินสะสมอีกส่วนหนึ่ง ทำสัญญาก่อสร้าง 300 วัน สิ้นสุดสัญญาเมื่อวันที่ 30 พฤศจิกายน 2558 เบิกจ่ายเงินไปแล้ว จำนวน 3 งวด (จากข้อบัญญัติ) ในส่วนของเงินสะสมอีก 3 งวด ยังไม่ได้เบิกจ่าย และมีทีท่าว่าผู้รับจ้างจะทิ้งงาน ขอเรียนถามว่า

 2.1 ถ้าผู้รับจ้างทิ้งงาน เงินสะสมนั้นตกไปหรือไม่

 2.2 ถ้าเงินสะสมนั้นตกไป จะมีวิธีการดำเนินการต่อไปอย่างไร เพราะถ้าจะดำเนินการตั้งงบประมาณในปีงบประมาณถัดไป จะทำให้งานล่าช้าออกไปอีก และจะทำให้มีผลกระทบต่อโครงการอื่นๆ ของ อบต.

3. ตามระเบียบกระทรวงมหาดไทยว่าด้วยการรับเงินฯ เกี่ยวกับการกันเงิน ข้อ 57 กรณีที่ อปท.ได้ก่อหนี้ผูกพันไว้ก่อนสิ่นปี โดยสั่งซื้อหรือสั่งจ้างหรือการเช่าทรัพย์สิน ถ้าเห็นว่าการเบิกจ่ายไปชำระหนี้ผูกพันไม่ทันสิ้นปีให้ผู้บริหารท้องถิ่นอนุมัติให้กันเงินไว้เบิกในปีถัดไปได้อีกไม่เกินระยะเวลาหนึ่งปี ในกรณีนี้ใช้เฉพาะในกรณีที่เป็นงบประมาณที่ตั้งไว้ในข้อบัญญัติ หรือโอนงบประมาณ ใช่หรือไม่ครับ เพราะการจ่ายขาดเงินสะสมน่าจะไม่ต้องมีการกันเงิน